Document ID: 32005R1651

UREDBA KOMISIJE (ES) št. 1651/2005
z dne 10. oktobra 2005
o odprtju stalnega javnega razpisa za nadaljnjo prodajo belega sladkorja iz zalog madžarske intervencijske agencije na trgu Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor (1) in zlasti člena 9(3) Uredbe,
ob upoštevanju naslednjega:
(1)
Madžarska ima intervencijske zaloge belega sladkorja. Kot odgovor na potrebe trga je primerno dati na voljo notranjemu trgu zaloge belega sladkorja, ki jih je madžarska intervencijska agencija sprejela v intervencijo med 1. aprilom in 30. junijem 2005.
(2)
Pri taki prodaji je treba uporabljati Uredbo Komisije (ES) št. 1262/2001 z dne 27. junija 2001 o podrobnejših pravilih za izvajanje Uredbe Sveta (ES) št. 1260/2001 v zvezi z odkupom in prodajo sladkorja s strani intervencijskih agencij (2). Primerno je odstopati od navedene uredbe, kadar je potrebno, in določiti posebna pravila postopka.
(3)
Da bi se upoštevale razmere na trgu Skupnosti, je treba določiti, da Komisija določi najnižjo prodajno ceno za vsak delni javni razpis.
(4)
Madžarska intervencijska agencija mora sporočiti ponudbe Komisiji. Ponudniki morajo ostati anonimni.
(5)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
S stalnim javnim razpisom madžarska intervencijska agencija da v prodajo na notranji trg Skupnosti skupno količino 87 000 ton belega sladkorja iz svojih zalog, ki je bil sprejet v intervencijo med 1. aprilom in 30. junijem 2005.
Člen 2
1. Ponudba in prodaja iz člena 1 potekata v skladu z Uredbo (ES) št. 1262/2001, razen če ni v tej uredbi drugače določeno.
2. Z odstopanjem od člena 22(2) in (3) Uredbe (ES) št. 1262/2001 madžarska intervencijska agencija sestavi obvestilo o javnem razpisu in ga objavi najmanj osem dni pred začetkom obdobja za oddajo ponudb.
Obvestilo navaja zlasti pogoje javnega razpisa.
Obvestilo in vse njegove spremembe se pošljejo Komisiji pred objavo.
Člen 3
Najnižja ponudba za vsak delni javni razpis je 250 ton.
Člen 4
1. Obdobje za oddajo ponudbe v odgovor na prvi delni javni razpis se začne 20. oktobra 2005 in konča 26. oktobra 2005 ob 15.00 po bruseljskem času.
Obdobja za oddajo ponudb za drugi in kasnejše delne javne razpise se začnejo prvi delovni dan po izteku prejšnjega obdobja. Končajo se ob 15.00 po bruseljskem času:
-
9. in 23. november 2005,
-
7. in 21. december 2005.
2. Ponudbe se vložijo pri madžarski intervencijski agenciji na naslov:
Mezőgazdasági és Vidékfejlesztési Hivatal (MVH)
(Agricultural and Rural Developement Agency)
Alkotmány utca 29
HU-1054 Budapest
Tel. (36-1) 219-45 14
Faks (36-1) 219-45 11 ali (36-1) 219-45 12
Člen 5
Z odstopanjem od člena 28(1)(a) Uredbe (ES) št. 1262/2001 vsak ponudnik položi po 20 EUR varščine na 100 kg belega sladkorja.
Člen 6
Madžarska intervencijska agencija pošlje Komisiji oddane ponudbe v roku dveh ur od izteka roka za vloge iz člena 4(1).
Ponudniki niso identificirani.
Oddane ponudbe se sporočijo v elektronski obliki po vzorcu iz Priloge.
Če ni bila oddana nobena ponudba, države članice o tem obvestijo Komisijo v istem roku.
Člen 7
1. Komisija določi najnižjo prodajno ceno ali odloči, da ne bo sprejela vlog v skladu s postopkom iz člena 42(2) Uredbe (ES) št. 1260/2001.
2. Kadar bi dodelitev po najnižji ceni v skladu z odstavkom 1 pomenila preseganje razpoložljive količine, se zadevna dodelitev omeji na količino, ki je še na voljo.
Kadar bi dodelitev vsem ponudnikom, ki ponujajo enako ceno pomenila preseganje razpoložljive količine, se razpoložljiva količina dodeli, kot sledi:
(a)
z razdelitvijo med zadevne ponudnike sorazmerno s skupnimi količinami v vsaki od ponudb; ali
(b)
s porazdelitvijo med zadevne ponudnike glede na največjo količino, določeno za vsakega od njih; ali
(c)
z žrebom.
Člen 8
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. oktobra 2005

Labels: 3
18
15
17